Ширээний компьютер

Ширээний компьютер буюу Desktop нь хувь хэрэглэгчид зориулсан суурин компьютер юм. 

Компьютер нь маш олон дүрс, хэлбэрээр байдаг. Орчин үеийн компьютертой төстэй төхөөрөмжүүд нь 20-р зууны дунд үед (1940 - 1941 оны үе) гарсан боловч компьютер гэдэг ухагдахуун ба компьютертой төстэй машинууд урьд нь байсан. Анхны цахилгаан компьютерууд нь бүтэн өрөөг дүүргэхээр хэмжээтэй байсан ба энэ нь хэдэн зуун персонал компьютерын иддэг хүчээр ажилладаг байжээ.[1] Орчин үеийн компьютерууд нь өмнөх үеийнхтэй харьцуулахад маш жижиг төхөөрөмжүүдтэй ба үүнээс сая, тэрбум дахин илүү хүчин чадалтай. Үүний гол шалтгаан нь гэвэл электроникийн хагас дамжуулагч элемент болох транзистор гарч ирсэнтэй холбоотой юм. Транзистор нь өсгөх болон түлхүүрийн горимд ажилдаг ба компьютерийг бүтээхэд транзисторууд нь түлхүүрийн горимд ажилдаг. Ингэснээр аврага том хэмжээтэй компьютерийн хэмжээ багсаж жижиг хэмжээний компьютер маш ихээр бий болсон. Үүний нэг нь ширээний компьютер юм.

 Хэрэглээ 
Ширээний компьютерууд бий болсоноор гагцхүү албан байгууллага бус хувь хүн хэрэглэдэг болж түүн дээрээ олон тооны хэрэглээний програмуудыг ашиглаж өөрт тулгамдсан асуудлуудыг шийдвэрлэж чадхаар болсон. Ширээний компьютерийг одоогийн байдлаар айл өрх, албан байгууллагийн ширээ болгон дээр суурилагдасан ба хүн болгоны боловсруулахыг хүссэн өгөгдөлийг шиидвэрлэж өгч байна. Үүний жишээ бол жирийн нэгэн иргэн өөрийн компьютер дээрээс интернетийн сүлжээгээр хандалт хийн өөрт хэрэгцээтэй мэдээллийг цуглуулах, бусадтай харилцах зэрэг боломжуудыг авч болж байна. Түүнчлэн компьютерууд дээр сонирхол төрүүлэм олон зүйлсийг хувь хэрэглэгч хэрэглэж болдог.
Ширээний компьютерын үндсэн бүтэц нь :
Компьютерийн дэлгэц
Компьютерийн гар
Компьютерийн хулгана
Төв процессор

 Эшлэл 
Operating System Concepts Seventh Edition

Ангилал:Компьютерын техник хангамж